《送陕尉邵国华南归》
宋代·魏野

召棠阴里邵梅仙，守选南归路七千。
辛苦已伤过岭外，别离那忍向花前。
到京店舍逢新火，度越封疆入瘴烟。
相顾与君头尽白，不知后会是何年。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。